Odense Adresse-Contoirs Efterretninger, 1845-07-10
Ved at omtale de sidste, "Fædrelandet" overgaaede Domme, anstilles i Loll. Falsters A. følgende Betragtninger: "Der ligger i disse Domme et rigt Stof til Overveielse. J de tre Sager, for hvilke Hr. Gjødwad ved Høiesteret er idømt 600 Rbd. i Mulcter og 7 Aars Censur, er han frifunden ved Hof= og Stadsretten. Denne Domstol har saaledes ikke fundet nogen Brøde hos Forfatteren, hvorimod Høiesteret ikke allene har fundet Brøde, men endog betydelig, da den har idømt anseelige Mulcter og lang Censur. Høiesteretsdomme nyde, som bekjendt, en stor og velbegrundet Anseelse; Retten er sammensat af Mænd, der ligemeget udmærke sig ved grundig Lovkyndighed, lang Erfaring og streng Retskaffenhed, og det er derfor ikke at undre over, at Høiesterets Præjudicater i den juridiske Verden have vundet en Anseelse, der undertiden gaaer saavidt, at Man vil have dem betragtet som Love, skjøndt de dog aldrig kunne blive andet, end Fortolkninger af Landets høieste Domstol om, hvorledes Loven i givne Tilfælde efter dens Mening skal anvendes; Fortolkninger, der unægtelig have megen Vægt, baade som Sagens sidste og endelige Afgjørelse, der i Fremtiden vil blive taget til Følge, og som tillige, ifølge Høiesterets Sammensætning, have Præsumtionen for sig at være de rigtige: men Høiesteret er, hvor lovlærde, erfarne og retskafne dens Medlemmer end ere, dog kun sammensat af Mennesker, der have den Egenskab tilfælles med alle andre Mennesker, at de kunne feile; hvormegen Garanti der end derfor ligger i en Høiesteretsdom, saa kan den dog ikke blive mere, end at denne Ret er kommen det Sande og Rette saa nær, som det efter menneskelig Ufuldkommenhed er muligt. Men da nu Høiesteretsdommene ofte ere meget afvigende fra de underordnede Retters, og da den ikke offentliggjør Præmisserne til sine Domme, er det ofte vanskeligt, ja umuligt for den Domfældte, og endnu mere for Publikum at skjønne, hvorledes Høiesteret er kommen til et fra de andre Domstole, ganske afvigende Resultat. Et saadant Tilfælde haves netop i de tre foran anmeldte Domme. J alle disse Sager er Hr. Gjødwad frifunden ved Hof= og Stadsretten, hvorimod Høiesteret har fundet ham skyldig, og endog i høi Grad skyldig. Da nu begge disse Domstole i lige Grad nyde den offentlige Tillid, men Hof og Stadsretten bekjendtgjør Præmisserne til sine Domme, hvorimod Høiesteret ikke gjør det; saa kan Man ikke fortænke Lægmand i, at hans Retsbevidsthed derved føler Fædrelandet selv yttrer. sig noget forvirret." sig i den Anledning saaledes: "Dersom Candidat Poulsen f. Ex. havde sagt, at inden 2 Aar skulde Norden være eet; dersom Høiesteretsadvocat Lehmann havde opfordret de Tilstedeværende til at sværge, at de vilde fuldbyrde Nordens Eenhed, selv om Dynastiernes Ret derved maatte krænkes og de bestaaende Forfatninger omstyrtes; dersom Capellan Helweg havde udtalt det Ønske, at Finland maatte ved Oprør løsrive sig fra sin Regjering og forbinde sig med det øvrige Norden hvem kunde da fortænke Cancelliet i, om det blev lidt betænkeligt, om det ikke var humant nok til at skrive saadanne Yttringers hele Betydning paa Stedets, Omgivelsernes, Begeistringens og Vinens Regning, men fandt det raadeligst at give Talerne en alvorlig Paamindelse om at moderere deres Hidsighed? Men hvo har hørt et eneste Ord, der anpriste noget Ulovligt, der raadede til Forandring af de bestaaende factiske Forhold, der kort sagt opfordrede til Handling udover Aandens, Kunstens og Videnskabens Rige, i hvilket det uimodsagt har hedt i mange Aar at Studenterne ere Herrer. Vistnok har Cand. Poulsen sagt, at inden det 19de Aarhundrede er udrundet, er Norden eet, men da der er 55 Aar tilbage, inden det 19de Aarhundrede udrinder, saa kan han hverken selv tænke paa at opleve den Stund eller fornuftigviis have gjort sig nogensomhelst klar Forestilling om, hvorledes det skulde gaae til dermed. Hans Ord er hverken meer eller mindre end et af hine Begeistringens prophetiske Udbrud, som vel kunne gjøre et øieblikkeligt Jndtryk, men for hvis Sandhed hverken Taleren selv eller nogen Anden næste Dag vil vove 4 s. Vistnok har Høiesteretsadvocat Lehmann opfordret de Tilstedeværende til at aflægge det høitidelige Løfte, at arbeide for Nordens Eenhed, men ikke at tale om, at han ikke har antydet nogetsomhelst andet Virkemiddel end fuldkommen lovlige, ikke at tale om, at han udtrykkelig har begrændset Virksomheden nærmest til Aandens og Videnskabens Verden, saa har han end yderligere beskrevet den Eenhed, han tænkte sig, som grundet ikke paa Vold og Undertrykkelse, men paa Frihed og Kjærlighed, og som opnaaelig uafhængigt af Dynastier og Forfatningsspørgsmaal og uden Afbræk for Alt, hvad der er berettiget og skjønt og værdifuldt i de tre Nationers Eiendommeligheder. Vistnokhar endelig Capellan Helweg talt om en Forbindelse, et Fælledsskab med Finland, men kun om et reent aandigt; ja han har endog udtrykkelig fralagt sig og den Sympathi, for hvilken han taler Ordet, "al politisk Hensigt." Men nu haves der et Høiesteretspræjudicat for, at det er lovligt at anbefale ikke blot en aandelig Nordens Eenhed, men selv et politisk Forbund mellem de nordiske Folk, at det er lovligt at tale om Finland, ja om Finland, under Ruslands Aag". Disse Yttringer brugte Candidat Ploug i den Tale, han den 3 Juni 1843 paa Toget til Upsala holdt i Calmar, disse Yttringer stemplede Landsover- samt Hof= og Stadsrettens Dom af 5 Marts 1844 som lovlige, og denne Dom stadfæstede Høiesteret in terminis. Dette saa nye, saa fuldkomment identiske Præjudicat kan Høiesteret, hvis den, som den maa og som den giør, bryder sig om at bevare sin ydre Værdighed og Anseelse, umuligt frafalde eller tilsidesætte. Derfor skal Publikum ikke lade sig nedtrykke af Uro og Bekymring over de Anklagedes Skjæbne; derfor kunne disse smille ad alle Magtens truende Skrækkebilleder, at alle de Steiler og Hjul, Øxer og Skafotter, hvormed Generalfiskalen rimeligviis vil udpynte sine Jndlæg; thi ifølge Høiesterets uforanderlige Dom er det lovligt, at prise Nordens Eenhed; lovligt, at anbefale en politisk Forbindelse mellem de nordiske Folk; lovligt, at omtale Finland og dets Skjæbne!"